b"\n_START_ARTICLE_\nEducaci\xc3\xb3 informal\n_START_SECTION_\nEducaci\xc3\xb3 alternativa a Espanya\n_START_PARAGRAPH_\nPodem trobar una s\xc3\xa8rie de m\xc3\xa8todes de pedagogia alternativa amb pres\xc3\xa8ncia en Espanya, s\xc3\xb3n els seg\xc3\xbcents:\n_START_SECTION_\nM\xc3\xa8tode Waldorf\n_START_PARAGRAPH_\nVa ser iniciada pel fil\xc3\xb2sof alemany Rudolf Steiner, cerca el desenvolupament de cada nen en un ambient lliure i cooperatiu, sense ex\xc3\xa0mens i amb un fort suport per part de l'art i els treballs manuals._NEWLINE_Segons Antonio Malag\xc3\xb3n, president de l'Associaci\xc3\xb3 de Centres Educatius Waldorf en Espanya, els tres trets principals dels col\xc2\xb7legis Waldorf  s\xc3\xb3n: la participaci\xc3\xb3 familiar en el dia a dia de l'escola, la formaci\xc3\xb3 permanent del professorat i l'atenci\xc3\xb3 al moment maduratiu de cada alumne per donar-li el seu temps en el seu proc\xc3\xa9s de desenvolupament.  _NEWLINE_S\xc3\xb3n un tipus d'escoles que van sorgir fa quasi 90 anys en Stuttgart (Alemanya). A poc a poc els seus m\xc3\xa8todes van ser implantats en 80 pa\xc3\xafsos dels cinc continents, encara que a Espanya no es va comen\xc3\xa7ar a con\xc3\xa8ixer fins al 1975.\n_START_SECTION_\nM\xc3\xa8tode Montessori\n_START_PARAGRAPH_\nPropugna la creaci\xc3\xb3 d'un entorn estimulant perqu\xc3\xa8 cada nen desenvolupi el seu propi m\xc3\xa8tode d'aprenentatge servint-se de la seva curiositat innata. En les aules d'aquest sistema educatiu alternatiu els nens es divideixen per trams d'edat. Va ser desenvolupat per la doctora Maria Montessori\n_START_SECTION_\nM\xc3\xa8tode Kumon\n_START_PARAGRAPH_\n\xc3\x89s un sistema d'aprenentatge japon\xc3\xa8s basat en dos programes: un de matem\xc3\xa0tiques i un altre de lectura. El seu principal objectiu \xc3\xa9s el desenvolupament del potencial de l'aprenentatge dels nens: motivar l'alumne, millorar el seu rendiment acad\xc3\xa8mic i aportar-los confian\xc3\xa7a.\n_START_SECTION_\nM\xc3\xa8tode Doman\n_START_PARAGRAPH_\nEs basa en el desenvolupament al m\xc3\xa0xim de les \xc3\xa0rees sensorials del nen mitjan\xc3\xa7ant l'estimulaci\xc3\xb3 perqu\xc3\xa8 els petits siguin m\xc3\xa9s intel\xc2\xb7ligents. Els programes m\xc3\xa9s populars en les escoles infantils s\xc3\xb3n els dels Bits d'ntel\xc2\xb7lig\xc3\xa8ncia, lectura i matem\xc3\xa0tiques."